ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
కొవిడ్-19 మహమ్మారి ఉన్నప్పటికీ ఖాదీ అండ్ విలేజ్ ఇండస్ట్రీస్ కమిషన్  2020-21 ఆర్థిక సంవత్సరంలో అత్యధిక టర్నోవర్ను నమోదు చేసింది.
కొవిడ్ -19 మహమ్మారి పూర్తిగా దెబ్బతిన్న సంవత్సరంలో కూడా ఖాదీ అండ్ విలేజ్ ఇండస్ట్రీస్ కమిషన్  అత్యధిక టర్నోవర్ను నమోదు చేసింది. 2020-21 సంవత్సరంలో కెవిఐసి స్థూల వార్షిక టర్నోవర్ను రూ. 95,741.74 కోట్లు. 2019-20లో అది రూ.88,887 కోట్ల టర్నోవర్. తద్వారా 7.71% పెరుగుదల నమోదైంది.
గత ఏడాది మార్చి 25 న ప్రకటించిన దేశవ్యాప్త లాక్డౌన్ సందర్భంగా మూడు నెలలకు పైగా ఉత్పత్తి కార్యకలాపాలు నిలిపివేయబడినందున 2020-21లో కెవిఐసి రికార్డ్ పనితీరు గొప్ప ప్రాముఖ్యతను సంతరించుకుంది. ఈ కాలంలో అన్ని ఖాదీ ఉత్పత్తి యూనిట్లు మరియు అమ్మకపు దుకాణాలు కూడా మూసివేయబడ్డాయి. ఇవి ఉత్పత్తి మరియు అమ్మకాలను తీవ్రంగా ప్రభావితం చేశాయి. ఏది ఏమయినప్పటికీ, "ఆత్మనిర్భర్ భారత్" మరియు "వోకల్ ఫర్ లోకల్" కొరకు గౌరవనీయ ప్రధానమంత్రి పిలుపు మేరకు కెవిఐసి వేగంగా పెరిగింది. సూక్ష్మ, చిన్న మరియు మధ్యతరహా పరిశ్రమల మంత్రి శ్రీ నితిన్ గడ్కరీ యొక్క వినూత్న మార్కెటింగ్ ఆలోచనలు కెవిఐసి యొక్క ఉత్పత్తి శ్రేణిని మరింత వైవిధ్యపరిచాయి. స్థానిక ఉత్పత్తిని పెంచాయి. తద్వారా ఖాదీ యొక్క వరుస వృద్ధికి మార్గం సుగమం చేశాయి.
2015-16 సంవత్సరంతో పోల్చితే 2020-21లో ఖాదీ, గ్రామ పరిశ్రమ రంగాలలో మొత్తం ఉత్పత్తి 101% వృద్ధిని నమోదు చేయగా, ఈ కాలంలో స్థూల అమ్మకాలు 128.66% పెరిగాయి.
ఖాదీ ఈ-పోర్టల్, ఖాదీ మాస్క్లు, ఖాదీ పాదరక్షలు, ఖాదీ ప్రకృతి పెయింట్, ఖాదీ హ్యాండ్ శానిటైజర్స్ మొదలైనవి రికార్డు స్థాయిలో కొత్త పిఎమ్ఇజిపి యూనిట్ల ఏర్పాటు, కొత్త ఎస్ఎఫ్యుఆర్టి క్లస్టర్లు, ప్రభుత్వ చేపట్టిన “స్వదేశీ” వంటి కార్యక్రమాలు మరియు సదుపాయాల సరఫరా కోసం పారామిలిటరీ దళాలతో కెవిఐసి యొక్క చారిత్రాత్మక ఒప్పందాలు మహమ్మారి సమయంలో గ్రామ పరిశ్రమల టర్నోవర్ను పెంచాయి. ఉత్పత్తితో పోలిస్తే రూ. 2019-20లో రూ 65,393.40 కోట్లు, గ్రామ పరిశ్రమ రంగంలో ఉత్పత్తి 2020-21లో రూ. 70,329.67 కోట్లు. అదేవిధంగా, 2020-21 ఆర్థిక సంవత్సరంలో గ్రామ పరిశ్రమ ఉత్పత్తుల అమ్మకాలు రూ. 92,214.03 కోట్లు. 2019-20లో 84,675.29 కోట్లు.
అయితే దేశవ్యాప్తంగా స్పిన్నింగ్ మరియు నేత కార్యకలాపాలు మహమ్మారి సమయంలో పెద్ద విజయాన్ని సాధించడంతో ఖాదీ రంగంలో ఉత్పత్తి మరియు అమ్మకాలు కొద్దిగా తగ్గాయి. 2020-21లో ఖాదీ రంగంలో మొత్తం ఉత్పత్తి రూ. 1904.49 కోట్లు. 2019-20లో రూ. 2292.44 కోట్లు కాగా, మొత్తం ఖాదీ అమ్మకాలు రూ. 3527.71 కోట్లు. అంతకుముందు సంవత్సరంలో ఇది రూ. 4211.26 కోట్లు.
కెవిఐసి చైర్మన్ శ్రీ వినయ్ కుమార్ సక్సేనా మాట్లాడుతూ మహమ్మారి సమయంలో ప్రజలు "ఆత్మనిర్భర్ భారత్" మరియు "వోకల్ ఫర్ లోకల్" పిలుపులకు ఉత్సాహంగా స్పందించారు. ఈ కాలంలో చేతివృత్తులవారికి మరియు నిరుద్యోగ యువతకు స్థిరమైన ఉపాధి కల్పించడమే కెవిఐసి యొక్క ప్రధాన దృష్టి అని ఆయన అన్నారు. ఆర్థిక ఇబ్బందులను ఎదుర్కొన్న యువకులు పిఎమ్ఇజిపి కింద స్వయం ఉపాధి మరియు ఉత్పాదక కార్యకలాపాలను చేపట్టారు. ఇది గ్రామ పరిశ్రమ రంగంలో ఉత్పత్తిని పెంచింది. అదే సమయంలో స్వదేశీ ఉత్పత్తులను కొనాలని ప్రధాని పిలుపు నిచ్చిన తరువాత ఖాదీ మరియు గ్రామ పరిశ్రమ ఉత్పత్తుల అమ్మకాలు గణనీయంగా పెరిగాయి అని తెలిపారు.
సమాచార, ప్రసార మంత్రిత్వ శాఖ
ట్రాన్స్ పరెంట్ ట్యాక్సేశన్- ఆనరింగ్ ది ఆనెస్ట్’ అంశం పై వెబినార్ నిర్వహణ
ఈ ప్లాట్ ఫార్మ్ ప్రత్యక్ష పన్నుల సంబంధిత సంస్కరణల ప్రయాణాన్ని మరింత గా ముందుకు తీసుకుపోతుంది
ప్రధాన మంత్రి శ్రీ నరేంద్ర మోదీ ఈ నెల 13వ తేదీ న ప్రారంభించిన ‘ట్రాన్స్ పరెంట్ ట్యాక్సేశన్- ఆనరింగ్ ది ఆనెస్ట్’ ప్లాట్ ఫార్మ్ దేశం లో ప్రత్యక్ష పన్నుల సంబంధిత సంస్కరణ ల ప్రయాణాన్ని మరింత గా ముందుకు తీసుకుపోతుందని హైదరాబాద్ లోని ఆదాయపు పన్నుల ప్రధాన కమిశనర్ శ్రీమతి వసుంధర సిన్హా అన్నారు.
‘ట్రాన్స్ పరెంట్ ట్యాక్సేశన్- ఆనరింగ్ ది ఆనెస్ట్’ అంశం పై భారత ప్రభుత్వ సమాచార, ప్రసార మంత్రిత్వ శాఖ కు చెందిన పత్రికా సమాచార కార్యాలయం , ఇంకా రీజనల్ అవుట్ రీచ్ బ్యూరో  లు శుక్రవారం నాడు హైదరాబాద్ లో నిర్వహించిన వెబినార్ లో శ్రీమతి వసుంధర సిన్హా కీలకోపన్యాసాన్ని ఇచ్చారు. ఈ సందర్భం లో ఆమె నూతన విధానం లో ఆదాయపు పన్ను అధికారుల పట్ల విచక్షణ కు ఎంత మాత్రం తావు లేదు అని స్పష్టం చేశారు. ఫేస్ లెస్ అసెస్ మెంట్ లో భాగం గా, పన్ను చెల్లింపుదారు యొక్క రిటర్న్ ల పరిశీలన యాదృచ్ఛికం గా ఎంపిక చేసిన ఒక పన్నుల సంబంధిత అధికారి ద్వారా జరుగుతుందే గాని తప్పనిసరిగా ఒకే అధికార పరిధి ద్వారా జరగబోదని వివరించారు. దీని తో పన్ను చెల్లింపుదారు కు, ఇంకా పన్నుల సంబంధిత అధికారి కి మధ్య ఎటువంటి ముఖాముఖి సంప్రదింపు చోటు చేసుకొనే అవసరమే తలెత్తదని, తద్ద్వారా బలవంతపెట్టేందుకు అవకాశాలు తగ్గిపోతాయన్నారు. ఈ చర్య అసెసీల కు నియమాల అనుసరణ తాలూకు భారాన్ని సులభతరం గా మార్చివేయగలదని భావించడం జరుగుతోంది. అంతే కాకుండా, దేశ నిర్మాణం లో ఒక ప్రధానమైనటువంటి పాత్ర ను పోషిస్తున్న ‘‘నిజాయతీపరులైన పన్ను చెల్లింపుదారు’’ కు ఈ చర్య ఒక బహుమతి గా కూడా కూడా భావించడం జరుగుతుందని ఆదాయపు పన్నుల ప్రధాన కమిశనర్ చెప్పారు. ఫేస్ లెస్ ట్యాక్స్ విధానం అనేది పన్ను చెల్లింపుదారు కు న్యాయానికి, నిర్భీతి కి సంబంధించిన విశ్వాసాన్ని ఇనుమడింపచేయగలుగుతుందని కూడా ఆమె అన్నారు.
ఈ వెబినార్ లో పిఐబి డైరెక్టర్ జనరల్  శ్రీ ఎస్. వెంకటేశ్వ ర్ ప్రధానోపన్యాసాన్ని ఇచ్చారు. పన్ను చెల్లింపుదారులు జాతి నిర్మాణం లో ఒక మహత్వపూర్ణమైన పాత్ర ను పోషిస్తారని, మరి నిజాయతీపరులైన పన్ను చెల్లింపుదారుల ను గౌరవించుకోవాలని శ్రీ ఎస్. వెంకటేశ్వర్ అన్నారు. ప్రత్యక్ష పన్ను ల విధానం లో పారదర్శకత్వాన్ని తీసుకురావడం కోసం భారత ప్రభుత్వం అనేక చర్యల ను చేపట్టిందని ఆయన చెప్తూ, నూతనం గా ప్రవేశపెట్టిన ‘ట్రాన్స్ పరెంట్ ట్యాక్సేశన్- ఆనరింగ్ ది ఆనెస్ట్’ అనే ప్లాట్ ఫార్మ్ పన్నుల విధానాన్ని మరింత సరళతరం గా మార్చగలదన్న ఆశాభావాన్ని వ్యక్తం చేశారు. ఆన్ లైన్ మాధ్యమం లో ప్రత్యక్ష ప్రసారం పద్ధతి న జరిగిన ఈ కార్యక్రమం లో ఆదాయపు పన్ను విభాగం, పిఐబి, ఆర్ఒబి లకు చెందిన అధికారుల తో పాటు అనేక మంది చార్టర్డ్ అకౌంటెంట్ లు కూడా పాల్గొన్నారు.
రసాయనాలు, ఎరువుల మంత్రిత్వ శాఖ
కోవిడ్-19 లాక్డౌన్ కారణంగా కఠినమైన ఆంక్షలు ఉన్నప్పటికీ నేషనల్ ఫెర్టిలైజర్స్ లిమిటెడ్ , ఏప్రిల్ 2020 అమ్మకాలు 71% పెరుగుదల
రసాయనాలు, ఎరువుల మంత్రిత్వ శాఖ పరిధిలోని పిఎస్యు అయిన నేషనల్ ఫెర్టిలైజర్స్ లిమిటెడ్ 2020 ఏప్రిల్ నెలలో ఎరువుల అమ్మకంలో 71 శాతం వృద్ధిని నమోదు చేసింది. కోవిడ్ -19 లాక్డౌన్ కారణంగా ఏప్రిల్లో దేశంలో కఠినమైన ఆంక్షలు ఉన్నప్పటికీ కంపెనీ ఎరువుల అమ్మకాన్ని 3.62 లక్షల మెట్రిక్ టన్నులుగా నమోదు చేసింది. గత ఏడాది ఇదే కాలంలో 2.12 లక్షల మెట్రిక్ టన్నులఅమ్మకాలు జరిగాయి.
లాక్డౌన్ కారణంగా కంపెనీ చాలా లాజిస్టిక్స్ అడ్డంకులను ఎదుర్కోవలసి వచ్చింది, అయినప్పటికీ ఈ కీలకమైన కాలంలో ఎరువులను రైతులకు అందుబాటులో ఉంచడానికి ఏ అవకాశాన్ని జారవిడుచుకోకుండా 2020 ఏప్రిల్ నెలలో అమ్మకాలలో అత్యధిక వృద్ధిని సాధించినందుకు సిఎండి, ఎన్ఎఫ్ఎల్, షి మనోజ్ మిశ్రా మార్కెటింగ్ బృందం చేసిన కృషిని ప్రశంసించారు.
ఎన్ఎఫ్ఎల్ పంజాబ్ లోని నంగల్, బతిండా, హర్యానాలోని పానిపట్ లో ఉన్న ఐదు ప్లాంట్లలో, ఎం.పి.లోని విజయపూర్ వద్ద రెండు ప్లాంట్లలో యూరియాను ఉత్పత్తి చేస్తుంది. కంపెనీ ఉత్పత్తి సామర్థ్యం 35.68 లక్షల మెట్రిక్ టన్నుల యూరియా. ఈ అన్ని ఉత్పత్తులతో, కంపెనీ 2019-20లో అత్యధికంగా 57 లక్షల మెట్రిక్ టన్నుల అమ్మకాన్ని నమోదు చేసింది, ఇది వరుసగా ఐదవసారి. క్లిష్ట సమయాల్లో ఈ ప్లాంటులు గరిష్ఠ స్థాయిలో కార్యకలాపాలను నిర్వహించడం పెద్ద విజయం. ముఖ్యంగా దేశంలోని వ్యవసాయదారులకు దీని ద్వారా ప్రభుత్వం తన నిబద్ధతను చాటుకుంది.
కోవిడ్-19తో పోరాడటానికి ప్రభుత్వం చేస్తున్న ప్రయత్నాలకు మద్దతుగా ఎన్ఎఫ్ఎల్ ఉద్యోగులు ఒక రోజు జీతం పీఎం కేర్స్ ఫండ్ కి రూ.88 లక్షలు మాత్రమే కాకుండా సిఎస్ఆర్ కింద రూ.63.94 లక్షలు కలిపి మొత్తం రూ.1.52 కోట్లు విరాళాలుగా అందించారు.
కార్పొరేట్ వ్యవహారాల మంత్రిత్వ శాఖ
2020-21 ఆర్థిక సంవత్సరం వరకు రిజిస్ట్రార్ ఆఫ్ కంపెనీల ద్వారా చేపట్టిన స్పెషల్ డ్రైవ్లలో 3.82 లక్షలకు పైగా కంపెనీలు రద్దు చేయబడినవి
2020-21 ఆర్థిక సంవత్సరం వరకు రిజిస్ట్రార్ ఆఫ్ కంపెనీల ద్వారా చేపట్టిన స్పెషల్ డ్రైవ్లలో 3,82,875 పైగా కంపెనీలు రద్దు చేయబడినవి. కంపెనీల చట్టం 248 చట్టం కింద వీటిని రద్దు చేయడమైనది. ఈ విషయాన్ని కేంద్ర కార్పొరేట్ వ్యవహారాల శాఖ సహాయ మంత్రి శ్రీ రావు ఇంద్రజిత్ సింగ్ ఈరోజు రాజ్యసభకు ఇచ్చిన ఒక ప్రశ్నకు లిఖితపూర్వక సమాధానంలో తెలిపారు. ఇంకా దీనిపై వివరణనిస్తూ కంపెనీల చట్టం, 2013 లో “షెల్ కంపెనీ” అనే పదానికి ఎలాంటి నిర్వచనం లేదని మంత్రి పేర్కొన్నారు. ఇది సాధారణంగా యాక్టివ్ వ్యాపార కార్యకలాపాలు లేకపోవడం లేదా ముఖ్యమైన ఆస్తులు లేని కంపెనీని సూచిస్తుంది, కొన్ని సందర్భాల్లో ఇది పన్ను ఎగవేత, మనీలాండరింగ్, యాజమాన్యాన్ని మరుగుపరచడం, బినామీ ఆస్తులు మొదలైన చట్టవిరుద్ధ ప్రయోజనాల కోసం ఉపయోగించబడుతుంది. "షెల్ కంపెనీల" సమస్యను పరిశీలించడానికి ప్రభుత్వం ఏర్పాటు చేసిన స్పెషల్ టాస్క్ ఫోర్స్ అనుమానిత షెల్ కంపెనీల గుర్తింపు కోసం కొన్ని రెడ్ ఫ్లాగ్ సూచికలను హెచ్చరికలుగా ఉపయోగించాలని సిఫార్సు చేసింది. కంపెనీల చట్టంలోని సెక్షన్ 248 లోని నిబంధనలను అమలు చేయడం ద్వారా కంపెనీలను గుర్తించడం మరియు రద్దు చేయడం కోసం ప్రభుత్వం స్పెషల్ డ్రైవ్లను చేపట్టిందని కేంద్ర మంత్రి పేర్కొన్నారు. దీనిని గురించి మంత్రి మరిన్ని వివరాలను అందజేస్తూ కంపెనీల రిజిస్టర్లోని న్యాయ ప్రక్రియను అనుసరించి రిజిస్ట్రార్ ఆఫ్ కంపెనీస్  గణన ఆర్థిక సంవత్సరానికి ముందు రెండు సంవత్సరాల పాటు సదరు కంపెనీలు ఎలాంటి వ్యాపారం లేదా ఇతరత్రా కార్యకలాపాలను నిర్వహించడం లేదని విశ్వసించడానికి సహేతుకమైన కారణం లభించినపుడు కంపెనీలను ఆర్ఓసీ రద్దు చేసినట్టుగా మంత్రి పేర్కొన్నారు. చట్టంలోని సెక్షన్ 455 ప్రకారం రద్దయిన ఎలాంటి కంపెనీ కూడా రద్దును ఉటంకిస్తూ తమ కంపెనీని తాత్కాలికంగా కార్యకలాపాలు నిర్వహించని  కంపెనీగా పరిగణించాలంటూ ఎలాంటి దరఖాస్తును నిర్ణీత వ్యవధిలో చేయలేదని ఆర్ఓసీ ధ్రువీకరించింది.
ఉక్కు మంత్రిత్వ శాఖ
బ్రాండ్ అంబాసిడర్గా బాక్సర్ నిఖత్ జరీన్ను నియమించుకున్న ఎన్ఎండీసీ
జాతీయ మైనింగ్ సంస్థ, దేశంలో అతి పెద్ద ఇనుప ఖనిజం ఉత్పత్తిదారు అయిన ఎన్ఎండీసీ, తన బ్రాండ్ అంబాసిడర్గా ప్రపంచ బాక్సింగ్ విజేత, బర్మింగ్హామ్ 2022 కామన్వెల్త్ గేమ్స్లో బంగారు పతక విజేత నిఖత్ జరీన్తో ఒప్పందం  కుదుర్చుకుంది. బలం, నాణ్యతకు ప్రతీక అయిన ఎన్ఎండీసీ, దేశ గౌరవాన్ని పెంచేందుకు నిబద్ధులైన వ్యక్తి తనకు ప్రాతినిధ్యం వహించాలన్న భావనతో నిఖత్ జరీన్ను ఎంచుకుంది. నిఖత్ జరీన్ బలం, ధైర్యం, చురుకుదనం, జాతి గర్వించే విజయాలు వంటివి ఎన్ఎండీసీ బ్రాండ్కు ప్రతిబింబంగా ఉంటాయి.
నిఖత్ జరీన్ను ఎన్ఎండీసీ కుటుంబంలోకి స్వాగతిస్తున్నందుకు సంతోషిస్తున్నట్లు ఆ సంస్థ సీఎండీ శ్రీ సుమిత్ దేబ్ చెప్పారు. దేశానికి కీర్తి తీసుకురావాలనే ఆమె నిబద్ధత తమ సంస్థ విలువల్లో ప్రతిధ్వనిస్తుందని అన్నారు. ఎన్ఎండీసీ విశ్వసనీయత, దృఢత్వానికి నిఖత్ జరీన్ వ్యక్తిత్వం పర్యాయపదంగా నిలుస్తుందని చెప్పారు. ఈ కలయిక రెండు వర్గాల పరపతిని పెంచుతుందన్నారు.
ప్రపంచ బాక్సింగ్ విజేతగా ఎదగడానికి చేసిన తన జీవిత ప్రయాణం మాట్లాడిన నిఖత్, "దేశ ప్రతిష్ట పెంచడానికి ఎన్ఎండీసీతో చేతులు కలపడం నాకు గర్వకారణం. 2024 ఒలింపిక్స్ కోసం శిక్షణలో నాకు మద్దతు ఇచ్చినందుకు సంస్థకు నా కృతజ్ఞతలు. నా తల్లిదండ్రులు, దేశం గర్వించేలా చేయడానికి నేను నిబద్ధతతో ఉన్నాను" అని చెప్పారు.
ఆర్థిక మంత్రిత్వ శాఖ
1.4.2020 నుండి అమలులోకి వచ్చే విధం గా ప్రభుత్వ రంగ బ్యాంకు ల భారీ ఏకీకరణాని కి ఆమోదం తెలిపిన మంత్రిమండలి
పది పిఎస్బి లను నాలుగు పిఎస్బి లు గా ఏకీకరణం చేయడం ద్వారా 1.4.2020 నుండి అమలు లోకి వచ్చేటట్లు గా పిఎస్బి ముఖ చిత్రం లో పరివర్తన కు నడుం కట్టిన ప్రభుత్వం
విలీనీకరణాలు ప్రపంచ శ్రేణి భారీ వ్యాపార సమన్విత చర్యల తో కూడినటువంటి మరియు డిజిటల్ మాధ్యమం లో నిర్వహించబడేటటువంటి ఏకీకృత బ్యాంకు ల ఏర్పాటు కు వీలు ను కల్పించనున్నాయి
పది ప్రభుత్వ రంగ బ్యాంకుల ను నాలుగు పిఎస్బి లుగా ఏకీకరించేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. దీనిలో-
 యునైటెడ్ బ్యాంక్ ఆఫ్ ఇండియా ను మరియు ఓరియంటల్ బ్యాంక్ ఆఫ్ కామర్స్ ను పంజాబ్ నేశనల్ బ్యాంకు లో విలీనం చేయడం
 సిండికేట్ బ్యాంకు ను కెనరా బ్యాంకు లో విలీనం చేయడం
 కార్పొరేశన్ బ్యాంకు ను మరియు ఆంధ్రా బ్యాంకు ను యూనియన్ బ్యాంక్ ఆఫ్ ఇండియా లో విలీనం చేయడం
 అలహాబాద్ బ్యాంకు ను ఇండియన్ బ్యాంకు లో విలీనం చేయడం-
భాగం గా ఉండబోతున్నాయి.
ఈ విలీనీకరణం 1.4.2020 నుండి అమలు లోకి రానుంది. ఇది ఒక్కొక్క విలీనీకరణ సంస్థ ఎనిమిది లక్షల కోట్ల రూపాయల కు మించిన వ్యాపారం తో కూడినటువంటి మరియు జాతీయ వ్యాప్తి కలిగినటువంటి ఏడు పెద్ద పిఎస్బి ల ఏర్పాటు కు దారితీస్తుంది. ఈ భారీ ఏకీకరణం ప్రపంచ బ్యాంకు ల తో సాటి రాగల బ్యాంకుల ను ఆవిష్కరించడం లో మరియు భారతదేశం లోను, ప్రపంచ స్థాయి లోను ప్రభావశీల స్థాయి లో పోటీ పడగలిగే బ్యాంకుల ను ఏర్పాటు చేయడం లో దోహద పడనుంది. ఏకీకరణం ద్వారా ఒనగూరే ప్రయోజనాలు మరియు పెద్ద ఎత్తు న జరిగే కార్యకలాపాలు వ్యయం పరం గా లాభాల కు దోహదం చేయనున్నాయి. తత్ఫలితం గా పిఎస్బి లు వాటి స్పర్ధాత్మకత ను పెంచుకొని, భారతదేశ బ్యాంకింగ్ వ్యవస్థ పైన ఒక సకారాత్మకమైనటువంటి ప్రభావాన్ని ప్రసరించగలుగుతాయి.
దీనికి అదనం గా, ఏకీకరణం అనేది భారీ పరపతి ని సమకూర్చడం లో విలీనీకరణం జరిగిన సంస్థ లకు ఉండే శక్తి ని పెంపు చేయడం తో పాటు పోటీ తో కూడిన కార్యకలాపాల ను నిర్వహించడం లో కూడాను ఊతాన్ని అందిచగలుగుతుంది. విలీనీకరణాని కి లోనైన సంస్థ ల మధ్య ఉత్తమమైన అభ్యాసాల ను అనుసరించడం అనేది బ్యాంకుల వ్యయ సంబంధ దక్షత ను, అలాగే, వాటి రిస్క్ మేనేజ్మెంట్ ను మెరుగుపరచనుంది. విస్తృతమైనటువంటి వ్యాప్తి ద్వారా ఆర్థిక సేవల ను అన్ని వర్గాల కు చేరువ గా తీసుకు పోవాలనే లక్ష్యాని కి సైతం దన్ను లభించనుంది.
అంతేకాక, విలీనీకరణానికి లోనైన బ్యాంకు ల మధ్య సాంకేతికత ల స్వీకరణ, ప్రతిభావంతుల మహా కూటమి యొక్క అందుబాటు మరియు ఒక సువిశాలమైనటువంటి సమాచారనిధి లభ్యత లతో పిఎస్బి లు శరవేగం గా డిజిటల్ పరమైనటువంటి మార్పుల కు లోనవుతున్న బ్యాంకింగ్ సేవల స్వరూపాన్ని ఎనలిటిక్స్ శక్తి ని వినియోగించుకొంటూ స్పర్ధాత్మక ప్రయోజనాన్ని అంది పుచ్చుకొనే స్థితి కి చేరుకోగలుగుతాయి.
(
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఐటీ హార్డ్వేర్ కోసం పీఎల్ఐ 2.0 కింద ప్రోత్సాహకాల కోసం మినిస్ట్రీ ఆఫ్ ఎలక్ట్రానిక్స్ అండ్ ఇన్ఫర్మేషన్ టెక్నాలజీ దరఖాస్తులను ఆహ్వానిస్తోంది.
భారతదేశ తయారీ సామర్థ్యాలను పెంపొందించడానికి మరియు ఎగుమతులను మెరుగుపరచడానికి మే 17, 2023న ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం... ఐటీ హార్డ్వేర్ కోసం ప్రొడక్షనల్ లింక్డ్ ఇన్సెంటివ్ పథకాన్ని ప్రవేశపెట్టడానికి ఆమోదం తెలిపింది.
ఈ పథకం మే 29, 2023న నోటిఫై చేయబడింది. ఐటీ హార్డ్వేర్ కోసం పీఎల్ఐ స్కీమ్ 2.0 కింద దరఖాస్తుల ప్రక్రియ జూన్ 01, 2023 నుండి మొదలవుతుంది.
దేశంలో సరఫరా గొలుసులను అభివృద్ధి చేయడానికి తయారీ వ్యవస్థను విస్తృతం చేయడం, మరింతగా బలంగా చేయడం కోసం స్థానికంగా విడిభాగాలు, అసెంబ్లింగ్ ను ప్రోత్సహించడం ద్వారా దీర్ఘకాలికంగా కొనసాగేలా ఐటీ హార్డ్ వేర్ కోసం పీఎల్ఐ స్కీమ్ దోహదపడుతుంది. అంతేకాకుండా పెరుగుతున్న అమ్మకాలను మరింతగా ప్రోత్సహించడానికి దరఖాస్తుదారులకు మరింత సులభతరమైన అవకాశాలను అందిస్తుంది. ఇంకా సెమీకండక్టర్ డిజైన్, ఐసీ తయారీ మరియు ప్యాకేజింగ్ కూడా ఐటీ హార్డ్వేర్ కోసం పీఎల్ఐ స్కీమ్ 2.0 యొక్క ప్రోత్సాహక భాగాలుగా చేర్చబడ్డాయి.
ఐటీ హార్డ్వేర్ కోసం పీఎల్ఐ స్కీమ్ 2.0 రూ. 17,000 కోట్ల బడ్జెట్తో ఆమోదించబడింది.
• ఈ పథకం మొత్తం ₹ 3.35 లక్షల కోట్ల ఉత్పత్తికి దారి తీస్తుందని, ఎలక్ట్రానిక్స్ తయారీలో రూ. 2,430 కోట్ల అదనపు పెట్టుబడిని తీసుకురావడానికి మరియు 75,000 అదనపు ప్రత్యక్ష ఉద్యోగాల సృష్టికి దారి తీస్తుందని అంచనా.
• ఈ పథకం ల్యాప్టాప్లు, టాబ్లెట్లు, ఆల్-ఇన్-వన్ PCలు, సర్వర్లు మరియు అల్ట్రా స్మాల్ ఫారమ్ ఫ్యాక్టర్ పరికరాలలో పెద్ద ఎత్తున తయారీని ప్రోత్సహిస్తుంది మరియు 2025–-26 నాటికి సుమారు 300 బిలియన్ల అ మెరికన్ డాలర్ల ఎలక్ట్రానిక్స్ తయారీ టర్నోవర్ను సాధించడానికి గణనీయంగా దోహదం చేస్తుంది.
• ఇప్పటికే ఉన్న పీఎల్ఐ యొక్క ఆమోదించబడిన దరఖాస్తుదారులు పీఎల్ఐ 2.0 ప్రకారం దరఖాస్తు చేసుకోవడానికి అనుమతించబడతారు.
ఈ పథకంలో గ్లోబల్ కంపెనీలు, హైబ్రిడ్  కంపెనీలు మరియు దేశీయ కంపెనీలు అనే మూడు రకాల దరఖాస్తుదారులు ఉన్నారు.
ఐటీ హార్డ్వేర్ కోసం పీఎల్ఐ స్కీమ్ 2.0 యొక్క వివరాలు క్రింది యూఆర్ఎల్ లో అందుబాటులో ఉన్నాయి:
https://www.meity.gov.in/content/production-linked-incentive-scheme-pli-20-it-hardware
విద్యుత్తు మంత్రిత్వ శాఖ
దేశంలో తొలిసారిగా పిఎన్ జి వ్యవస్థలో గ్రీన్ హైడ్రోజన్ మిళితం చేసి ఇంధన సరఫరా ప్రారంభించిన ఎన్టీపీసీపైప్ లైన్ ద్వారా సూరత్ ఆదిత్య నగర్ కావాస్ టౌన్షిప్ లో నివాస గృహాలకు హెచ్ 2-ఎన్ జి  ఇంధన సరఫరాప్రపంచ హైడ్రోజన్ ఆర్థిక వ్యవస్థలో భారతదేశాన్ని కేంద్ర బిందువుగా మార్చనున్న ప్రాజెక్టునూతన విధానంతో హైడ్రోకార్బన్ దిగుమతి కోసం చేస్తున్న ఖర్చు తగ్గుతుంది. విదేశీ మారక నిల్వలు పెరుగుతాయి. ప్రపంచ దేశాలకు గ్రీన్ హైడ్రోజన్, గ్రీన్ రసాయనాలను భారతదేశం ఎగుమతి చేయగలుగుతుంది.
Kawas HoP Ram Prasad starting the green hydrogen injection into PNG network of NTPC Kawas Township
NTPC Kawas Green H2 Blending project having electrolyser, hydrogen storage and blending skid
దేశంలో మొదటి గ్రీన్ హైడ్రోజన్ బ్లెండింగ్ ప్రాజెక్టును ఎన్టీపీసీ లిమిటెడ్ ప్రారంభించింది. సూరత్ లోని ఎన్టీపీసీ కవాస్ టౌన్షిప్ లోని పైపుల ద్వారా సరఫరా చేస్తున్న సహజవాయువు  వ్యవస్థలో గ్రీన్ హైడ్రోజన్ మిళితం చేయడం ప్రారంభమైంది. ఎన్టీపీసీ, గుజరాత్ గ్యాస్ లిమిటెడ్  సంయుక్తంగా ఈ ప్రాజెక్టును అమలు చేస్తున్నాయి.
ప్రాజెక్టులో భాగంగా గ్రీన్ హైడ్రోజన్ మొదటి అణువును ఎన్టీపీసీ, జీజీఎల్ సీనియర్ అధికారుల సమక్షంలో కవాస్ ప్రాజెక్ట్ హెడ్ శ్రీ పి రామ్ ప్రసాద్ వ్యవస్థలో ప్రవేశపెట్టారు.
ప్రక్రియ ప్రారంభమైన తర్వాత జీజీఎల్ అధికారుల సహకారంతో టౌన్షిప్ లో నివసిస్తున్న ప్రజలకు ఎన్టీపీసీ అధికారులు అవగాహన కార్యక్రమం నిర్వహించారు.
ప్రాజెక్టు నిర్మాణానికి ప్రధానమంత్రి శ్రీ నరేంద్ర మోదీ 2022 జూలై 30న శంకుస్థాపన చేశారు. రికార్డు వ్యవధిలో లక్ష్యాన్ని సాధించడానికి ఎన్టీపీసీ, గుజరాత్ గ్యాస్ లిమిటెడ్ పనిచేసి విజయం సాధించారు. దీని ద్వారా సూరత్లోని ఆదిత్యనగర్లోని కవాస్ టౌన్షిప్ గృహాలకు హెచ్ 2-ఎన్ జి  సరఫరా చేస్తారు. కవాస్లో నెలకొల్పిన 1 మెగావాట్ ఫ్లోటింగ్ సోలార్ ప్రాజెక్ట్ సౌరశక్తిని ఉపయోగించి నీటి విద్యుద్విశ్లేషణ ద్వారా గ్రీన్ హైడ్రోజన్ ను ఉత్పత్తి చేస్తుంది.
పిఎన్జీ 5% వాల్యూమ్/వాల్యూమ్కు హైడ్రోజన్ ను మిళితం చేయడానికి పెట్రోలియం మరియు సహజ వాయువు నియంత్రణ బోర్డు ప్రాధమికంగా ఆమోదం తెలిపింది. ఈ స్థాయి 20% చేరేలా దశల వారీగా అనుమతులు మంజూరు అవుతాయి. సహజ వాయువులో హైడ్రోజన్ ను మిళితం చేసినప్పుడు కర్బన ఉద్గారాల విడుదల తగ్గుతుంది. అయితే, వేడి తగ్గదు.
ఇంతవరకు ప్రపంచంలో యూకే, జర్మనీ మరియు ఆస్ట్రేలియా వంటి కొన్ని దేశాలు మాత్రమే ఈ రంగంలో విజయం సాధించాయి. ప్రపంచ దేశాల సరసన ఇప్పుడు భారతదేశం చేరింది. దీంతో ప్రపంచ హైడ్రోజన్ ఆర్థిక వ్యవస్థలో భారతదేశాన్ని కేంద్ర బిందువుగా మారుతుంది. ప్రక్రియ వల్ల హైడ్రోకార్బన్ దిగుమతి కోసం చేస్తున్న ఖర్చు తగ్గుతుంది. విదేశీ మారక నిల్వలు పెరుగుతాయి. ప్రపంచ దేశాలకు గ్రీన్ హైడ్రోజన్, గ్రీన్ రసాయనాలను భారతదేశం ఎగుమతి చేయగలుగుతుంది.
(Visitor Counter : 183
జల శక్తి మంత్రిత్వ శాఖ
ఎండిపోతున్న జలవనరులు
ఈ మంత్రిత్వశాఖ పరిధిలోని గంగ శుద్ధి జాతీయ మిషన్ గంగా పరీవాహక ప్రాంతంలోని జలవనరుల సర్వే కార్యక్రమాన్ని 2020 లో భారత నాణ్యతా మండలి కి అప్పగించింది. గంగా పరీవాహకప్రాంతం ఉన్న ఉత్తరప్రదేశ్, ఉత్త్రాఖండ్, బీహార్, జార్ఖండ్, పశ్చిమ బెంగాల్ లోని 31 గంగా జిల్లాల పరిధిలో ఉన్న 3,189 గ్రామాలలో విస్తరించి ఉన్న జలాశయాల సమాచారాన్ని సేకరించటం ఈ అధ్యయన లక్ష్యం. ఎండిపోయిన, లేదా పూర్తి సామర్థ్యంతో పనిచేయని ఈ జలవనరులను పునరుద్ధరించి పునరుత్తేజింపజేయటానికి దీన్ని చేపట్టారు.
దేశంలో పైన పేర్కొన్న ప్రాంతాలలో జలవనరుల పరిస్థితిని ఈ అధ్యయనం వెలికితీస్తుంది.
జలాశయాలు తదితర జలవనరుల లెక్కింపు, వాటి పరిరక్షణ, నీటి మట్టం మెరుగుదల అనే అంశాలు సంబంధిత రాష్ట్ర ప్రభుత్వ పరిధిలోకి వస్తాయి. అయితే ఇందుకు సంబంధించిన వివిధ అంశాలమీద జల శక్తి మంత్రిత్వశాఖ ఆ రాష్టాలకు వివిధ సందర్భాలలో సూచనలు, సలహాలు అందిస్తూ వస్తోంది. అదే సమయంలో రాష్ట ప్రభుత్వాలు చేపట్టే కార్యక్రమాలకు కూడా జలశక్తి మంత్రిత్వశాఖ తనవంతు సహకారం అందిస్తూ వస్తోంది. ఆ వివరాలు ఇలా ఉన్నాయి:
i. మంత్రిత్వశాఖ ఎప్పటికప్పుడు చిన్ననీటి పారుదల వనరుల లెక్కింపు చేపడుతుంది. ఇందులో దేశమంతటా ఉన్న జలవనరుల వివరాలు పూర్తిగా అందుతాయి. 2013-14 ప్రాతిపదికల చేపట్టిన 5వ చిన్ననీటి వనరుల తాజా సమాచారం ప్రకారం దేసవ్యాప్తంగా గ్రామీణ ప్రాంతాలలో సాగుకోసం వాడుతున్న 5,16,303 జలవనరులున్నాయి. వీటిలో 53,396 జలవనరులు వాదకంలో లేవు. తగినంత నీరు లేకపోవటం, పూడిక పడటం, ఉప్పెక్కటం లాంటి కారణాల వలన వీటిని వాడుకోలేకపోతున్నారు..
ii. జలశక్తి మంత్రిత్వశాఖ “ జలాశయాల మరమ్మతు, పునర్నవీకరణ, పునరుద్ధరణ” పథకం కింద కేంద్రప్రభుత్వ సాయాన్ని అందజేస్తుంది. ఇది ప్రధానమంత్రి కృషి సించయ యోజన – హర్ ఖేత్ కో పానీ  కింద అందించే సాయం. ఒకప్పుడు నీటివనరుగా ఉండి కాలక్రమంలో కోల్పోయిన వనరులను మళ్ళీ పునరుజ్జీవింపజేయటమే ఈ పథకం లక్ష్యం.
జలశక్తి, ఆహారశుద్ధి పరిశ్రమల శాఖ సహాయమంత్రి శ్రీ ప్రహ్లాద్ సింగ్ పటేల్ ఈ రోజు లోక్ సభలో ఒక ప్రశ్నకు ఇచ్చిన లిఖితపూర్వక సమాధానమిది.
Annexure-
ప్రధాన మంత్రి కార్యాలయం
శ్రీ శంఖ ఘోష్ కన్నుమూత పట్ల సంతాపం తెలిపిన ప్రధానమంత్రి
ప్రముఖ సాహితీ విద్వాన్ శ్రీ శంఖ ఘోష్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘శ్రీ శంఖ ఘోష్ ను బెంగాలీ సాహిత్యానికి మరియు భారతీయ సాహిత్యానికి ఆయన అందించినటువంటి తోడ్పాటు కు గాను ఎప్పటికీ స్మరించుకొంటూండడం జరుగుతుంది. ఆయన రచనల ను ఎంతో మంది చదివారు; అలాగే ఆయన ను అభిమానించే వారు ఎంతో మంది ఉన్నారు. ఆయన మరణం నాకు బాధ ను కలిగించింది. ఆయన కుటుంబానికి, ఆయన స్నేహితుల కు ఇదే నా సంతాపం. ఓమ్ శాంతి’’ అని ఒక ట్వీట్ లో శ్రీ నరేంద్ర మోదీ పేర్కొన్నారు.
విద్యుత్తు మంత్రిత్వ శాఖ
2020-21 సంవత్సరపు లక్ష్యాలను వివరిస్తూ కేంద్ర విద్యుత్ మంత్రిత్వ శాఖతో ఎస్జేవీఎన్ అవగాహన ఒప్పందం
-‘ఎక్సలెంట్’ కేటగిరీ కింద సంవత్సరంలో 9680 మిలియన్ యూనిట్ల విద్యుత్ ఉత్పత్తిని సాధించాలని కేంద్ర పిఎస్యు లక్ష్యంగా పెట్టుకుంది
- ‘ఎక్సలెంట్’ కేటగిరీ కింద రూ.2880 కోట్ల క్యాపెక్స్ లక్ష్యం, రూ.2800 కోట్ల టర్నోవర్ లక్ష్యం కూడా ఎంఓయూలో భాగంగా చేర్చబడింది
2020-21 సంవత్సరానికి సంబంధించి ఎస్జేవీఎన్ లిమిటెడ్ భారత ప్రభుత్వంతో ఒక అవగాహన ఒప్పందంను కుదుర్చుకుంది. ఈ ఒప్పందం పైన కేంద్ర విద్యుత్తు శాఖ కార్యదర్శి శ్రీ ఎస్.ఎన్.సహాయ్, ఎస్జేవీఎన్ చైర్మన్, మేనేజింగ్ డైరెక్టర్ శ్రీ నంద్ లాల్ శర్మలు సంతకం చేశారు. వీసీ  విధానంలో ఈ ఒప్పందం కుదుర్చుకునే కార్యక్రమము జరిగింది.
ఎంఓయూలో నిర్దేశించిన లక్ష్యాల ప్రకారం, ఎస్జేవీఎన్ సంస్థ ఈ సంవత్సరంలో ‘ఎక్సలెంట్’ కేటగిరీ కింద 9680 మిలియన్ యూనిట్ల మేర విద్యుత్ ఉత్పత్తిని సాధించడానికి కృషి చేస్తుంది. కార్యాచరణ సామర్థ్యంతో పాటు ప్రాజెక్ట్ పర్యవేక్షణ కు సంబంధించిన ఇతర లక్ష్యాలతో పాటు ‘ఎక్సలెంట్’ క్యాటగిరీ కింద రూ.2880 కోట్ల క్యాపెక్స్ లక్ష్యం, రూ.2800 కోట్ల టర్నోవర్ లక్ష్యాన్ని ఎంఓయూ ప్రకారం ఎస్జేవీఎన్ సాధించాల్సి ఉంటుంది. శ్రీమతి గీతాకపూర్, డైరెక్టర్ ,
ఎస్.పి.బన్సాల్, డైరెక్టర్ , ఎ.కె. సింగ్, డైరెక్టర్ , మరియు
సుశీల్ శర్మ, డైరెక్టర్ తో పాటుగా.. ఎస్జేవీఎన్కు చెందిన ఇతర సీనియర్ అధికారులు కూడా ఈ ఒప్పందంపై సంతకం చేసే కార్యక్రమంలో హాజరయ్యారు. 2016 మెగావాట్ల వ్యవస్థాపిత సామర్థ్యంతో ఎస్జేవీఎన్ సంస్థ తన వాటాదారులకు 2019-20 ఆర్థిక సంవత్సరానికి గాను ఇప్పటికే రూ.864.56 కోట్ల డివిడెండ్ను చెల్లించిందని ఈ సమావేశం సందర్భంగా శ్రీ నంద్లాల్ శర్మ కేంద్ర విద్యుత్ శాఖ కార్యదర్శికి వివరించారు. అంతకు ముందు సంవత్సరం సంస్థ రూ.844.91 కోట్ల మేర డివిడెండ్ను చెల్లించినట్టుగా తెలిపారు. దీనికి తోడు ఎస్జేవీఎన్ సంస్థ గుజరాత్ ఊర్జా నిఘమ్ లిమిటెడ్  నుండి రెండు సౌర విద్యుత్ ప్రాజెక్టుల్ని సొంతం చేసుకున్నట్టుగా వివరించింది.
ఇందులో 100 మెగావాట్ల ధోలేరా సౌర విద్యుత్ ప్రాజెక్టు మరియు 100 మెగావాట్ల రాఘనేస్డా సౌర విద్యుత్ ప్రాజెక్టు ఉన్నట్టుగా తెలిపారు. వీటి టారీఫ్ వరుసగా యూనిట్కు రూ.2.80, రూ.2.73గా ఉన్నట్టుగా తెలిపారు. హిమాచల్ ప్రదేశ్, ఉత్తరాఖండ్తో పాటుగా నేపాల్, భూటాన్లలో ఎస్జేవీఎన్ సంస్థ మొత్తం 13
 జల ప్రాజెక్టులను అమలు చేస్తున్నట్టుగా కూడా శ్రీ నందల్ లాల్ శర్మ తెలియజేశారు. వీటితో పాటు బీహార్లో 1320 మెగావాట్ల బక్సర్ థర్మల్ పవర్ ప్రాజెక్టును కూడా ఎస్జేవీఎన్ నిర్వహిస్తోంది. ఎస్జేవీఎన్ భారతదేశంలో మరియు పొరుగు దేశాలలో విద్యుత్ ప్రాజెక్టుల ఏర్పాటు అవకాశం విషయాన్ని పరిశీలిస్తోంది. నేపాల్, అరుణాచల్ ప్రదేశ్లలో అందుబాటులో ఉన్న జల సామర్థ్యంను సద్వినియోగం చేసుకొంటూ వివిధ ప్రాంతాలలో విద్యుత్ ప్రాజెక్టులు ఏర్పాటు చేసేందుకున్న అవకాశాల్ని సంస్థ పరిశీలిస్తోందన్నారు. ఎస్జేవీఎన్ బృందంపై తనకు ఉన్న విశ్వాసాన్ని పునరుద్ఘాటించిన శర్మ.. 2023 నాటికి 5000 మెగావాట్లు, 2030 నాటికి 12,000 మెగావాట్లు, 2040 నాటికి 25,000 మెగావాట్ల విద్యుత్ సామర్థ్యాన్ని సాధించడానికి ఎస్జేవీఎన్ తీవ్రంగా కృషి చేస్తూ ముందుకు సాగుతోందని అన్నారు.